Пенчо Славейков
В живота като вихър мина…

chitanka.info

В живота като вихър мина,

и смая той светът;

нечакано го смърт настигна

в полето, край широкий път.

Над него, свела цветни клони,

бди тъжно пролетта —

като над своя вейка, вихър

що я откърши през нощта.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.